༄༅༔ ༔ཐུགས་སྒྲུབ་སྙིང་པོ་བླང་བའི་ཕྱིར༔ ཡང་ཏིག་གཅེས་པའི་སྒྲོན་མེ་ཡོད༔ ༔
འདི་དམར་ཁྲིད་མངོན་སུམ་གཏན་ལ་འབེབས་པའི་རྒྱུད་བཞུགས་སོ༔ དུང་མཛོད་ནས༔ ཐེམས་ཅན་ཉེར་གཅིག་པ༔

༄༅༔ ༔྅྅྅྅྅྅྅྅྅྅྅ སློབ་དཔོན་པདྨ་འབྱུང་གནས་བོད་ཁ་བ་ཅན་གྱི་དོན་ལ་འབྱོན་པའི་ཚེ༔ དམ་པའི་ཆོས་ནམ་མཁའ་ལ་ཉི་མ་ཤར་བ་ལྟ་
བུ་དར་ཞིང་རྒྱས་པར་མཛད༔ ཟབ་ལ་གནད་འདུས་པའི་སྙིང་ཏིག་ཐམས་ཅད་མ་འོངས་ཕྱི་མའི་དོན་དུ་གཏེར་དུ་སྦས༔ དེའི་དུས་སུ་ཇོ་མོ་ཡེ་ཤེས་མཚོ་རྒྱལ་དང་༔ རྒྱལ་པོ་
ཁྲི་སྲོང་ལྡེའུ་བཙན་དང་༔ སྣ་ནམ་རྡོ་རྗེ་བདུད་འཇོམས་དང་༔ ལྷ་སྲས་མུ་ཁྲི་བཙན་པོ་དང་༔ དགེ་སློང་ནམ་མཁའི་སྙིང་པོ་ལྔ་ཡིས་གུ་རུ་ཉིད་སངས་རྒྱས་ཐམས་ཅད་དང་
དབྱེར་མེད་ཅིང་༔ ཁྱད་པར་དུ་དཔལ་རྡོ་རྗེ་གཞོན་ནུ་མངོན་སུམ་དུ་བྱོན་པར་རྟོགས་ཤིང་ཁྱད་པར་ཅན་གྱི་མོས་གུས་སྐྱེས་ནས་གདུང་བའི་ཞུ་བ་མགྲིན་གཅིག་ཏུ་ཕུལ་བ་ནི༔

༄༅༔ ༔ཀྱཻ་སློབ་དཔོན་ཆེན་པོ་ལགས༔ ཉིད་དུས་གསུམ་སངས་རྒྱས་ཐམས་ཅད་ཀྱི་གདུང་འཛིན་ཁྱད་པར་དུ་བདག་ཅག་བོད་ཀྱི་རྗེ་འབངས་ཀུན་གྱི་དོན་ལ་
བྱོན་པར་གདའ་བས༔ ཆོས་ཐམས་ཅད་ཀྱི་རྩ་བ་འདུས་པ༔ གནད་ཟབ་ལ་འདྲིལ་བ༔ ཉིད་ཀྱི་སྐུ་ལ་བརྟེན་ནས་བདག་ཅག་གི་ཕུང་པོ་ལྷའི་རང་བཞིན་དུ་རྟོགས་པ༔
གསུང་ལ་བརྟེན་ནས་ངག་བདེ་བར་གཤེགས་པའི་གསུང་དུ་འགྱུར་བ༔ ཐུགས་ཀྱི་དགོངས་པ་བདག་ཅག་གིས་རྟོགས་ཤིང་མངོན་དུ་གྱུར་པ༔ ཡོན་ཏན་དགོས་འདོད་ཐམས་
ཅད་ལྷུན་གྱིས་གྲུབ་པ༔ འཕྲིན་ལས་འགྲོ་བ་ཀུན་ལ་གང་ལ་གང་འདུལ་གྱིས་གདུལ་བྱ་འགྲུབ་པའི་མན་ངག་གཅིག་ཐུགས་ལ་འདོགས་པར་ཞུ༔ ཞེས་ཞུས་སོ༔ དེའི་དུས་

སུ་དད་པ་ཅན་གྱི་གང་ཟག་ལ་ཐུགས་ཀྱི་ཡང་ཏིག་མན་ངག་གི་གནད་བསྟན་པ་ནི༔ དྲག་པོ་ཐུགས་ཀྱི་སྒྲུབ་ཐབས་རྩ་བ་ཡན་ལག་དང་བཅས་པ་བསྟན་པ་ལས༔ དྲག་པོ་རྩལ་གསང་བ་རིན་ཆེན་འདུས་པའི་སྐོར་
གུ་རུའི་སྐུ་ཚབ་ཏུ་བཞག༔ ཡང་ཏིག་དཔའ་བོ་འབྲུ་གཅིག་གསུང་གི་ཚབ་ཏུ་བཞག༔ མཁའ་འགྲོ་གསང་བའི་སྒྲུབ་ཐབས་ཡོན་ཏན་གྱི་ཚབ་ཏུ་བཞག༔ འཕྲིན་ལས་ཀྱི་ཚབ་ཏུ་གདུལ་བྱ་ལས་གནད་ཏིག་ཐེམས་
དང་བཅས་པ་བཞག༔ ཐུགས་ཀྱི་ཚབ་ཏུ་པདྨའི་ཡང་ཏིག་གཅེས་པའི་སྒྲོན་མེ་འདི་བཞག་གོ༔ ས་མ་ཡཱ༔ རྒྱ་རྒྱ་རྒྱ༔ ྅྅྅྅ ྅྅྅྅྅྅྅ རྒྱ་གར་སྐད་དུ༔ བོདྡྷི་ཙིཏྟ་ཨ༔ བོད་སྐད་དུ༔ བྱང་
ཆུབ་སེམས་ཉིད་སྐྱེ་མེད་དུ་བསྟན་པ༔ སྐུ་གསུམ་རིག་པ་རང་ཤར་ངང་ལ་ཕྱག་འཚལ་ལོ༔ ཨོ་རྒྱན་མཁན་པོ་པདྨ་འབྱུང་གནས་ཀྱི༔ རྣམ་པ་ཐམས་ཅད་མཁྱེན་པའི་དགོངས་སྤྱོད་ལ༔ དོན་དུ་བསྟན་ན་ཚིག་
གཅིག་གནད་དུ་འདྲིལ༔ ཀུན་གྱིས་ཆོས་སྐུར་མི་རྟོགས་རྒྱུ་མེད་དེ༔ སྐལ་མེད་ལོག་ལྟ་ཅན་གྱིས་རྟོགས་པར་དཀའ༔ ཡིད་ཆེས་མེད་པའི་སེམས་ཅན་འཁྲུལ་པའི་རྒྱུ༔ དད་དང་ཤེས་རབ་བརྩོན་འགྲུས་ལྡན་
པ་ལ༔ མར་མེ་གཅིག་གིས་མུན་པ་སྟོང་པ་ལྟར༔ ཨེ་མ་ཕྱིན་ཆད་ང་ཡི་རྗེས་འཇུག་རྣམས༔ དང་པོ་མི་རྟག་དྲན་པས་འཁོར་བ་ཡི༔ ཡུལ་མཁར་ལོངས་སྤྱོད་བརྩེ་གདུང་ཉེ་འབྲེལ་རྣམས༔ གྲོས་བཏབ་ནན་

༄༅༔ ༔གྱིས་འཁྲི་བ་རྦད་ཀྱིས་བཅད༔ ཅི་ཡོད་ལོངས་སྤྱོད་ཆགས་མེད་དགེ་བར་ཐོངས་༔ ཆགས་སྡང་མེད་ཅིང་དབེན་པའི་གནས་གཅིག་འཚོལ༔ མཧཱ་གུ་རུ་རྡོ་རྗེ་དྲག་པོ་རྩལ༔ ང་ཡི་སྐུ་
ཚབ་ཡིན་པས་གསལ་བར་བསྒོམ༔ ཡང་ཏིག་དཔའ་བོ་འབྲུ་གཅིག་སྔགས་ཀྱི་འབྲུ༔ གསུང་གི་ཚབ་ཡིན་རྒྱུན་མི་འཆད་པར་ཟློས༔ གང་ཟག་དབང་པོ་རབ་འབྲིང་ཐ་མ་ཡིས༔ བདུན་དང་བདུན་གཉིས་བདུན་
གསུམ་ཉེར་གཅིག་གིས༔ ཡོན་ཏན་རྟགས་ཀྱི་དངོས་གྲུབ་ངེས་པར་ཐོབ༔ ལོངས་སྤྱོད་མཐའ་རྒྱས་ཚོགས་ཀྱི་འཁོར་ལོ་བསྐོར༔ ྅྅྅྅྅྅྅྅྅྅྅ པདྨ་འབྱུང་གནས་ཐུགས་ཀྱི་བཅུད་ཡིན་པས༔ ལུས་
ཀྱི་གནས་ནི་མཉམ་བཞག་དྲང་པོར་བསྲང་༔ རྩ་ཡི་གནད་ནི་མིག་གཉིས་ཐད་ཀར་བལྟ༔ རླུང་གི་གནད་ནི་སྟེང་རླུང་འོག་རླུང་གཅུན༔ ཤེས་པའི་གནད་ནི་མ་བཅོས་ལྷུག་པར་བཞག༔
྅྅྅྅྅྅྅྅྅྅྅྅྅྅྅྅྅྅྅ པདྨ་འབྱུང་གནས་ཐུགས་ཀྱི་བཅུད་ཡིན་པས༔ ཐོ་རངས་དུས་ན་ཧཱུྃ་གི་སྣང་གླུ་བླངས༔ བླ་མ་སྤྱི་བོར་བསྒོམ་ཞིང་གསོལ་བ་བཏབ༔ མ་བཅོས་རྩེ་གཅིག་གདུང་བ་སྐྱེས་
པའི་ཚེ༔ བླ་མའི་ཐུགས་དང་རང་གི་ཤེས་པ་བསྲེ༔ མཉམ་བཞག་ངང་ལ་རིག་པ་དར་ཅིག་བཞག༔ དེ་ལ་སྒོམ་གྱི་སྐྱོན་ལྔ་བསལ་བ་ནི༔ བྱིང་ཞིང་འཐིབས་ན་གཏི་མུག་ལས་ངན་སློང་༔ ལུས་དང་ཤེས་པ་

གཟེངས་བསྟོད་རིག་པ་སྒྲིམ༔ ས་མཐོ་རླུང་གི་བསིར་བུ་འབྱུང་ས་རུ༔ ལུས་གནད་བཅས་ཤིང་ཤེས་པ་ནམ་མཁར་གཏད༔ གུ་རུ་དམར་སྨུག་མདངས་ལྡན་བདག་ལ་བསྟིམ༔ རྗེས་ལ་མཉམ་བཞག་མ་
བཅོས་ངང་ལ་བཞག༔ ཞག་གསུམ་བཞག་ན་གཏི་མུག་མུན་པ་སེལ༔ རྣམ་རྟོག་ཧྲགས་ཤིང་རྒོད་ན་ཞེ་སྡང་སློང་༔ ང་ཡི་སྐུ་ལ་ལྟ་སྟངས་རིག་པ་གཏད༔ རང་འདྲའི་ལྷ་སྐུས་འཇིག་རྟེན་ཐམས་ཅད་གང་༔
དཔའ་ཞིང་ངར་ལྡན་སྐུ་ཆེ་ཡན་ལག་རགས༔ དྲག་ལ་ངར་ལྡན་ཧཱུྃ་སྒྲ་དི་རི་རི༔ དགྲ་གཉེན་རྩིས་གདབ་མེད་པར་ཤེས་པ་སྒྲིམས༔ གུ་རུ་དཀར་གསལ་རང་གི་ཐུགས་ཁར་བསྟིམ༔ ཤེས་པ་གློད་ཅིང་མཉམ་
བཞག་ངང་ལ་བཞག༔ ཞག་གསུམ་བསྒོམ་པས་ཞེ་སྡང་རྟོག་པ་ཐུལ༔ ཤེས་པ་རྫི་འཁོར་ཟ་ཟི་རྟོག་པ་མང་༔ མཉམ་བཞག་མི་བརྟན་ཡུལ་སྣང་རྒོད་པ་ན༔ ལྟེ་བའི་འོག་ནས་མེ་བྱུང་རང་ལུས་བསྲེག༔ མེ་
དཔུང་ཆེར་འབར་ཡུལ་གྱི་སྣང་བ་དང་༔ དགྲ་གཉེན་མཛེས་སྡུག་འཛིན་པའི་ཡུལ་འཁོར་བསྲེག༔ ཐམས་ཅད་སྟོང་པ་ཆེན་པོའི་ངང་ལ་བཞག༔ གུ་རུ་མཐིང་ཀ་བདག་གི་ཐུགས་ཀར་བསྟིམ༔ འཛིན་མེད་ངང་
ལ་ཞག་གསུམ་མཉམ་པར་བཞག༔ དེས་ནི་རྣམ་རྟོག་རྐུན་བུ་ལམ་དུ་ཚུད༔ རྟོག་མེད་བསྒོམ་ཀྱང་ཤེས་པ་རྫི་འཁོར་ནས༔ རེ་དོགས་བདག་འཛིན་དམ་པོས་འཐས་པ་ན༔ སྣང་སེམས་བྱ་བྱེད་ཐམས་ཅད་

༄༅༔ ༔འཁྲུལ་པ་ཡིན༔ སྐྱེ་འཆི་འཕོ་འགྱུར་མི་རྟག་དྲན་པར་གྱིས༔ འཇིགས་སྐྲག་ཚ་གྲང་ནད་ཀྱང་སྒྱུ་མ་ཡིན༔ བསྐལ་པར་དམྱལ་བར་ཕྱིན་ནས་བཙོ་བསྲེགས་ཀྱང་༔ སེམས་ལ་སྐྱེ་ཤི་
མེད་པས་ཐོན་པ་ཡིན༔ ཟས་ནོར་སྙིང་བརྩེ་ཉེ་འབྲེལ་སྒྱུ་མ་ཡིན༔ རང་ལུས་གཅེས་པར་བཟུང་ཡང་ནམ་ཞིག་འཆི༔ འཁོར་བའི་རྒྱུ་ནི་རེ་དོགས་ཐེ་ཚོམ་ཡིན༔ སངས་རྒྱས་དགོངས་པ་སྟོང་གསལ་འཛིན་མེད་
ཡིན༔ དཔེར་ན་ནམ་མཁའ་སྤྲིན་དང་བྲལ་བ་དེ༔ གསལ་བཀྲག་འཚེར་བ་ངོས་བཟུང་གཅིག་ཀྱང་མེད༔ དེ་ཕྱིར་སྐྱེས་བུ་ཤེས་པ་ཧུར་གྱིས་ཐོན༔ ནམ་མཁའ་མན་ཤེལ་དག་ལ་ཤེས་པ་གཏད༔ རིག་པ་ངར་
ལྡན་ཆོག་ཤེས་འཛིན་ཆགས་མེད༔ བཅོས་མེད་ངང་ལ་མཉམ་བཞག་དར་གཅིག་བཞག༔ གུ་རུ་འོད་ཟེར་ལྔ་ལྡན་བདག་ལ་བསྟིམ༔ དེ་ལྟར་ཞག་གསུམ་བསྒོམ་པས་ཐེ་ཚོམ་ཆོད༔ སྣང་བ་རང་སྣང་གྲགས་པ་
རང་སྒྲ་ཡིན༔ འགྱུ་བ་རང་སྟོང་ཡིན་པས་ངང་ལ་ཞོག༔ དེ་ལྟར་སྒོམ་པས་རྣམ་རྟོག་ཇེ་ཉུང་འགྲོ༔ གསལ་སྟོང་རིག་པའི་གདངས་ནི་ཇེ་ཆེར་འཕེལ༔ དྲན་ཐག་ཇི་ཉེ་རྟོག་པ་ཉལ་གྱིས་ཞི༔ ལུས་ཀྱི་སྣང་བ་
དྲན་ཚོར་མེད་པ་ལ༔ སྲོག་རྩོལ་རླུང་གི་འབྱུང་འཇུག་མི་ཚོར་ཞིང་༔ ཤེས་པ་གཡོ་མེད་རྒྱ་མཚོ་རླབས་བྲལ་འདྲ༔ དེ་ནི་སྒོམ་གྱི་གཞི་ཡིན་མེད་ཐབས་མེད༔ ཞི་གནས་ཞེས་བྱ་སྒོམ་གྱི་ཞིང་ས་ཡིན༔ དེ་ལ་

ཞེན་ནས་རིག་པ་འཐས་པ་ན༔ སྔར་མ་ཕྱིན་པ་དབེན་གནས་རི་ཁྲོད་བཙལ༔ རྟོག་པ་གསར་པ་ལྷང་གིས་ཤར་བའི་ཚེ༔ རིག་པ་ཚུར་བཀུག་དེ་ཡི་ངོ་བོ་བལྟ༔ ལེགས་པར་བརྟག་ན་བྱུང་ས་ཅི་ཡང་མེད༔
བྱུང་ས་མེད་པས་འགྲོ་ས་ཅི་ལ་ཡོད༔ བར་གྱི་ཤེས་པ་ཚུབ་རིལ་རང་བཅིངས་ཏེ༔ འཁྲུལ་པ་ཡིན་པས་གློད་ལ་མཉམ་བཞག་མཛོད༔ དེ་ནས་རིམ་གྱིས་ཁང་སྟོང་དུར་ཁྲོད་དང་༔ ངམ་གྲོག་གཡང་ས་དགྲ་
ཕྱོགས་ཆགས་སྡང་ཡུལ༔ རིམ་པར་བགྲོད་པས་རྟོག་པ་གསར་པ་སྐྱེ༔ ཞེ་སྡང་སྐྱེས་ན་དེ་ཡི་ངོ་བོ་ལྟ༔ དགྲ་བོ་གཉེན་དུ་འགྱུར་སྲིད་སྒྱུ་མ་ཡིན༔ ཤེས་པ་ལྷོད་ཀྱི་གློད་ལ་མཉམ་བཞག་མཛོད༔ འདོད་
ཆགས་སྐྱེས་ན་དེ་ཡི་ངོ་བོ་བལྟ༔ ཤ་ཁྲག་ལང་ཚོ་མི་རྟག་རྨི་ལམ་འདྲ༔ གང་ལའང་སྙིང་པོ་མེད་ཀྱི་ཆགས་སེམས་སྐྱུངས༔ འཛིན་མེད་དྲན་པས་མཉམ་བཞག་བརྟན་པར་མཛོད༔ ཤེས་པ་རྫི་འཁོར་གསལ་
ཆ་མ་ཐོན་ན༔ དྲན་པས་རྟུར་བཟུང་ང་ལ་གསོལ་བ་ཐོབ༔ མ་རིག་བག་ཆགས་ཐུག་པོ་དྲན་པས་བཟུང་༔ ཤེས་པ་ཧུར་ཐོན་མཉམ་བཞག་དར་གཅིག་མཛོད༔ དགྲ་འདྲེ་རྐྱེན་གྱིས་འཇིགས་ཤིང་སྐྲག་པ་ན༔
གཅེས་པའི་འཛིན་པ་དམ་པོ་ལས་བྱུང་སྟེ༔ ལུས་འདི་སྐྲག་ན་ཆུ་བུར་ས་རྡོ་འདྲ༔ ཇི་ལྟར་བྱས་ཀྱང་འཆི་བས་རྒྱངས་ཀྱིས་སྐྱུར༔ ཉེ་འབྲེལ་ཟས་ནོར་རི་ཁའི་རྩྭ་སྦུར་འདྲ༔ ཇི་ལྟར་བྱས་ཀྱང་འཆི་བས་བརྩེ་

༄༅༔ ༔སེམས་དོར༔ དགྲ་དང་འདྲེ་ཡང་རྨི་ལམ་སྣང་བ་འདྲ༔ གཉིད་ཀྱི་དགྲ་དེ་སད་དུས་ག་ན་འདུག༔ དེ་བཞིན་རང་གི་འཛིན་སྣང་འདིས་འཕུང་བས༔ འཛིན་སྣང་དོར་ན་སེམས་ལ་
དགྲས་མི་འཇིགས༔ ལྷོད་གློད་རྒྱངས་སྐྱུར་མ་བཅོས་ངང་ལ་ཞོག༔ ན་དང་འཆི་བའི་སྡུག་བསྔལ་བྱུང་བའི་ཚེ༔ དེ་ཡི་བྱུང་ས་གནས་ས་ངོ་བོ་ལྟོས༔ ན་བ་གཅེས་འཛིན་འཐས་པའི་བག་ཆགས་ཡིན༔ སྡུག་
བསྔལ་ཤི་ཡིས་དོགས་པའི་རྣམ་རྟོག་ཡིན༔ ཟུག་གཟེར་ཉོན་མོངས་ལས་ཀྱི་རྣམ་སྨིན་ཡིན༔ ལེགས་པར་བརྟགས་ན་ཡང་དག་ཆོས་སྐུ་ཡིན༔ ན་བའི་དུས་ན་གར་ཡང་སོང་བ་མེད༔ གཅེས་འཛིན་མི་བྱ་འཆི་
བའི་འཇིགས་པ་དོར༔ ཟུག་གཟེར་རོ་ལ་མི་མྱང་མཉམ་པར་བཞག༔ དེ་ཕྱིར་རྐྱེན་སྣང་ཅི་བྱུང་ཐམས་ཅད་ལ༔ བྱུང་ས་གནས་ས་འགྲོ་ས་ལེགས་པར་བརྟག༔ དོན་ལ་རྒྱུ་རྐྱེན་མེད་དོ་འཛིན་པ་ཆོད༔ མ་
བཅོས་ངང་ལ་མཉམ་བཞག་རྒྱུན་པར་བྱ༔ དེ་ཡིས་ལམ་གྱི་གེགས་དང་བར་ཆད་སེལ༔ ྅྅྅྅྅྅྅྅྅྅྅྅྅྅྅྅྅྅྅ ྅྅྅྅྅྅྅྅྅྅ ྅྅྅྅྅྅྅྅ དེ་ནས་རྣལ་འབྱོར་སེམས་
ཀྱི་ངོ་བོ་བལྟ༔ དང་པོ་ཞག་གསུམ་སེམས་ཀྱི་བྱུང་ས་བལྟ༔ བྱུང་ས་འདུག་ན་དེ་ཡི་ངོ་བོ་བརྟག༔ བྱུང་ས་མེད་ན་རྒྱུ་མེད་ཅི་ལ་སྲིད༔ དེ་ནས་ཞག་གསུམ་སེམས་ཀྱི་ཁ་དོག་དང་༔ གཟུགས་དང་དབྱིབས་སུ་

གྲུབ་བམ་མ་གྲུབ་བལྟ༔ གྲུབ་ན་དེ་ཡི་ལེགས་པར་རྩ་བ་བཅད༔ མ་གྲུབ་འདུག་ན་འཕྲོ་འདུ་ཅི་ལ་བྱུང་༔ དེ་ནས་ཞག་གསུམ་སེམས་ཀྱི་འགྲོ་ས་བརྟག༔ འགྲོ་ས་འདུག་ན་དེ་ཡི་རྩ་བ་བཅད༔ འགྲོ་ས་མེད་ན་
བློ་གཏད་ཇི་ལྟར་བྱེད༔ ཁ་ཙམ་ཚིག་ཙམ་མ་ཡིན་ལེགས་པར་བརྟག༔ ལེགས་པར་གོ་ན་སེམས་ཀྱི་ངོ་བོ་ནི༔ དང་པོ་བྱུང་ས་མེད་དེ་ནམ་མཁའ་འདྲ༔ ས་གཞི་རང་ཡང་སྟོང་པའི་ངང་ལ་གྲུབ༔ ངོས་གཟུང་
མེད་ལ་ཅི་ཡང་སྐྱེ་བ་སྟེ༔ ས་གཞི་ལོ་ཏོག་སེམས་ཅན་སྐྱེ་འཆི་དང་༔ ནམ་མཁའ་སྤྲིན་དང་ཆར་དང་འབྲུག་བཞིན་ནོ༔ སེམས་ཀྱི་གཟུགས་དང་ཁ་དོག་དབྱིབས་རྣམས་ནི༔ ངོས་བཟུང་མེད་དེ་སྟོང་པའི་རང་
མདངས་ཡིན༔ སྣ་ཚོགས་ཅིར་ཡང་འཆར་བ་འཁྲུལ་པའི་ལམ༔ ཐ་མ་སེམས་ཀྱི་འགྲོ་ས་ག་ལ་སྲིད༔ དཔེར་ན་གླིང་བཞི་འཇིག་རྟེན་འཇིག་པའི་ཚེ༔ སྟོང་པ་ཆེན་པོ་ནམ་མཁའི་ངང་ལ་ཐིམ༔ ནམ་མཁའ་
སྟོང་པ་དག་ལ་འཇིག་རྒྱུ་མེད༔ དེ་བཞིན་ལུས་དང་འཛིན་པའི་འཁྲུལ་སྣང་ཞིག༔ སྟོང་པར་འགྲོ་སྟེ་སེམས་འདི་སྟོང་པ་མེད༔ མདོར་ན་སེམས་ཀྱི་ངོ་བོ་གསལ་སྟོང་ཡིན༔ དེ་ལ་ཞེན་ཆགས་ཕྱོགས་འཛིན་
བྱེད་པར་འཁྲུལ༔ རིག་པ་བཅོས་མེད་རང་ཤར་འཛིན་མེད་ལྟོས༔ ཞེས་གསུངས་སོ༔ ྅྅྅྅྅྅྅྅྅྅྅྅྅྅ འདིའི་སྐབས་སུ་གུ་རུ་ཉིད་མཉམ་བཞག་གི་ཕྱག་རྒྱ་མཛད༔ སྤྱན་ནམ་མཁའི་

༄༅༔ ༔མཐོངས་སུ་གཟིགས༔ ཕྱག་མཛུབ་ནམ་མཁའ་ལ་གཏད་ནས་ངོ་སྤྲོ་མཛད་ནས༔ ྅྅྅྅྅྅྅྅྅྅྅྅྅྅ བར་དུ་མན་ཤེལ་ལ་ཕྱག་མཛུབ་གཏད་དེ་ངོ་སྤྲོད་མཛད༔
྅྅྅྅྅྅ ཐ་མ་ལྟ་སྟངས་དང་ཕྱག་མཛུབ་སློབ་བུའི་སྙིང་ཁར་གཏད་ནས་ངོ་སྤྲོད་མཛད་པ་ན་ཕྱི་རབས་ཀྱི་དོན་དུ་ཞལ་ཆེམས་བཞག་པ་ནི༔ ྅྅྅྅྅྅྅ ཨེ་མ་ཧོཿ ཕྱི་རབས་ངའི་རྗེས་འཇུག་
རྣམས༔ ངོ་སྤྲོད་འདིའི་སྐབས་སུ་བླ་མའི་ཕྱག་རྒྱ་འདི་ལྟར་སྟོན་ཅིག༔ སློབ་བུས་བླ་མ་པདྨ་འབྱུང་གནས་ཉིད་དུ་མངོན་སུམ་མོས་པས་ཆོས་ཉིད་ཀྱི་དོན་རྩེ་གཅིག་ཏུ་རྟོགས་ཤིང་༔ ངའི་ཐུགས་ཀྱི་བཅུད་རྩོལ་
མེད་དུ་ལོངས་པར་འགྱུར་རོ༔ ཞེས་གསུངས་སོ༔ ྅྅྅྅྅྅྅྅ སྐབས་འདིར་གཏེར་ཤོག་ན༔ གུ་རུ་རྡོ་རྗེ་སྐྱིལ་ཀྲུང་མཛད་པ༔ དབུ་ལ་ཤ་བའི་མཉེན་ཞུ་དང་༔ སྐུ་ལ་དར་གྱི་ཆོས་གོས་གསོལ་བ༔
ཕྱག་གཡས་རྡོ་རྗེ་ཐུགས་ཀར་བསྣམས་ཤིང་གཡོན་པའི་ཕྱག་སྡིགས་མཛུབ་དང་༔ ལྟ་སྟངས་ནམ་མཁའ་ལ་གཏད་པ་གཅིག་བྲིས་འདུག་པའི་རྣམ་པ་བརྡ་ཙམ་འདིའོ༔ དང་པོ་ནམ་མཁའ་ལ་ཕྱག་མཛུབ་གཏད་
ནས་ངོ་སྤ